Евтим Евтимов
Сътворение

chitanka.info

Създадох те от сънища,

от думи,

от багри,

от звезди

и от безумие,

единствена да бъдеш на земята,

тъй както е единствена луната.

Дойдоха други изведнъж тогава,

красиви като теб да ги направя,

да им поставя аз очи от бога,

но нито искам вече,

нито мога.

Къде ли да намеря

чувство младо?…

Аз цялото съкровище ти дадох.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.